
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«25» лістапада 2022 г.
	        № 179
	                        г. Бішкек



Аб праекце рашэння Вышэйшага Еўразійскага эканамічнага савета 
«Аб унясенні змяненняў у пералік сектараў (падсектараў) паслуг,  
 якіх функцыянуе адзіны рынак паслуг у рамках
Еўразійскага эканамічнага саюза»


Савет Еўразійскай эканамічнай камісіі вырашыў:
1. Адобрыць праект рашэння Вышэйшага Еўразійскага эканамічнага савета «Аб унясенні змяненняў у пералік сектараў (падсектараў) паслуг, у якіх функцыянуе адзіны рынак паслуг у рамках Еўразійскага эканамічнага саюза» (прыкладаецца) і прадставіць яго для разгляду Вышэйшым Еўразійскім эканамічным саветам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


С. Жумангарын
	А. Касымаліеў
	[bookmark: _Hlk118825118]А. Авярчук

ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ


РАШЭННЕ

	«      »                     20     г.
	         № 
	   г.



Аб унясенні змяненняў у пералік сектараў (падсектараў) паслуг, у якіх функцыянуе адзіны рынак паслуг у рамках 
Еўразійскага эканамічнага саюза

У адпаведнасці з пунктам 40 Пратакола аб гандлі паслугамі, заснаванні, дзейнасці і ажыццяўленні інвестыцый (дадатак № 16 да Дагавора аб Еўразійскім эканамічным саюзе ад 29 мая 2014 года) Вышэйшы Еўразійскі эканамічны савет вырашыў:
1. Унесці ў пералік сектараў (падсектараў) паслуг, у якіх функцыянуе адзіны рынак паслуг у рамках Еўразійскага эканамічнага саюза, зацверджаны Рашэннем Вышэйшага Еўразійскага эканамічнага савета ад 23 снежня 2014 г. № 110, змяненні згодна з дадаткам.
2. Гэта Рашэнне ўступае ў сілу з даты яго афіцыйнага апублікавання.

Члены Вышэйшага Еўразійскага эканамічнага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі



ДАДАТАК
да Рашэння Вышэйшага 
Еўразійскага эканамічнага савета
ад                    2022 г. №

ЗМЯНЕННІ,
якія ўносяцца ў пералік сектараў (падсектараў) паслуг, у якіх функцыянуе адзіны рынак паслуг у рамках 
Еўразійскага эканамічнага саюза

1. Дапоўніць пунктамі 138 – 151 наступнага зместу:
«138. Паслугі па прагнозе надвор’я і метэаралогіі (з СРС 83550)18.
139. Паслугі па мыцці вокнаў (з СРС 85320).
140. Спецыялізаваныя паслугі па ўборцы (з СРС 85340).
141. Паслугі па размнажэнні дакументаў (з СРС 85940).
142. Паслугі па стварэнні спісаў адрасатаў і рассылцы матэрыялаў па іх (з СРС 85950).
143. Іншыя дапаможныя паслугі, не ўключаныя ў іншыя катэгорыі (з СРС 85990), у частцы чытання карэктуры.
144. Паслугі па рамонце мэблі (з CPC 87240).
145. Паслугі па вытворчасці кіна- і відэафільмаў, тэлевізійных перадач і радыёпраграм (з CPC 96149) у частцы:
1) паслуг бытавога фургона на здымачнай пляцоўцы;
2) паслуг тэхнічнага персаналу сцэны (напрыклад, бутафора).
146. Паслугі платных пральных аўтаматаў (з CPC 9711) у частцы паслуг па чыстцы тэкстыльных вырабаў платнымі аўтаматамі самаабслугоўвання.
147. Паслугі па чыстцы тэкстыльных вырабаў (з CPC 9713) у частцы:
1) мыцця, чысткі і прасавання тэкстыльнай бялізны і адзення для калектываў і прадпрыемстваў;
2) мыцця, чысткі і прасавання для складоў бялізны;
3) мыцця, чысткі і прасавання для хатніх гаспадарак;
4) чысткі тэкстыльных вырабаў, мэблі і дываноў у кліента дома;
5) чысткі дываноў, драпіроўкі, штор і г.д.
148. Паслугі па прасаванні (з CPC 9714) у частцы паслуг па машынным прасаванні адзення і іншых тэкстыльных вырабаў.
149. Паслугі па афарбоўцы (з CPC 9715) у частцы паслуг па афарбоўцы адзення і іншых тэкстыльных вырабаў, не звязаныя з вытворчасцю такіх прадметаў.
150. Паслугі чысткі абутку (з CPC 97990). 
151. Паслугі платных аўтаматаў, такія як вымярэнне крывянога ціску, вагі цела, камеры захоўвання, чыстка абутку, фатаграфаванне і г.д. (з CPC 97990).».
2. Дапоўніць зноскай 18 наступнага зместу:
«18 Для Рэспублікі Арменія, Рэспублікі Беларусь, Кыргызскай Рэспублікі і Расійскай Федэрацыі дзейнічае з 1 студзеня 2023 г., для Рэспублікі Казахстан – з 1 студзеня 2025 г.».

